CELEX: 32016D0252
Language: hr
Date: 2015-11-25 00:00:00
Title: Odluka (EU) 2016/252 Europskog parlamenta i Vijeća od 25. studenoga 2015. o aktivaciji Fonda solidarnosti Europske unije za plaćanje predujmova

24.2.2016   
            
            
               HR
            
            
               Službeni list Europske unije
            
            
               L 47/5
            
         ODLUKA (EU) 2016/252 EUROPSKOG PARLAMENTA I VIJEĆA
   od 25. studenoga 2015.
   o aktivaciji Fonda solidarnosti Europske unije za plaćanje predujmova
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4.a stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (2), a posebno njegovu točku 11.,
   uzimajući u obzir prijedlog Europske komisije,
   budući da:
   
               (1)
            
            
               Fondom solidarnosti Europske unije („Fond”) Uniji želi se omogućiti da brzo, učinkovito i fleksibilno reagira na hitne situacije i pokaže solidarnost prema stanovništvu iz regija pogođenih katastrofama.
            
         
               (2)
            
            
               Sredstva Fonda ne smiju prelaziti najveći iznos od 500 milijuna EUR (cijene iz 2011.), kako je utvrđeno člankom 10. Uredbe Vijeća (EU, Euratom) br. 1311/2013 (3).
            
         
               (3)
            
            
               Člankom 4.a stavkom 4. Uredbe (EZ) br. 2012/2002 predviđa se da se Fond može aktivirati u iznosu do najviše 50 000 000 EUR za plaćanje predujmova te da se odgovarajuća odobrena sredstva unesu u opći proračun Unije,
            
         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2016. aktivira se Fond solidarnosti Europske unije kako bi se osigurao iznos od 50 000 000 EUR u odobrenim sredstvima za preuzete obveze i odobrenim sredstvima za plaćanje predujmova.
   Članak 2.
   Ova Odluka stupa na snagu na dan objave u Službenom listu Europske unije.
   
      Sastavljeno u Strasbourgu 25. studenoga 2015.
      
         
            Za Europski parlament
         
         
            Predsjednik
         
         M. SCHULZ
      
      
         
            Za Vijeće
         
         
            Predsjednik
         
         N. SCHMIT
      
   
   
      (1)  SL L 311, 14.11.2002., str. 3.
   
   
      (2)  SL C 373, 20.12.2013., str. 1.
   
   
      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).